《次韵林芳叔 其二》
宋代·陈著

官府年头事，山中知未知。更新夏正朔，依旧汉威仪。

病脚春扶起，归心雨压迟。东家未吾厌，饱饭细论诗。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。